
	1.
	Noteikumu projekts
18. No maksas par pakalpojumu tiek atbrīvoti transportlīdzekļi ar kuriem pārvietojas Latvijas Republikas valsts robežas likuma 10. panta desmitās daļas 2. punktā minētās personas, autobusi, ar kuriem tiek veikti starptautiskie pasažieru regulārie pārvadājumi, kā arī transportlīdzekļi ar diplomātiskajiem reģistrācijas numuriem.
	Iebildums
Likuma "Grozījumi Latvijas Republikas valsts robežas likumā" (Latvijas Vēstnesis, 124, 02.07.2025.) anotācijā norādīts, ka Ministru kabineta noteikumu projektā tiks noteikts atbrīvojums no maksas par reģistrācijas pakalpojumu diplomātisko un konsulāro pārstāvniecību un to darbinieku transportlīdzekļiem, kā arī transportlīdzekļiem, kas ir tādas personas īpašumā vai turējumā, kuras dodas īstermiņa braucienā, tostarp tranzītā, oficiālo funkciju veikšanai vai tehniskā atbalsta nodrošināšanai Latvijas vai ārvalstu diplomātiskajai vai konsulārajai pārstāvniecībai vai starptautiskai organizācijai.

Noteikumu projekta 18. punkts pašreiz paredz šaurāku transportlīdzekļu loku, uz kuru attiektos atbrīvojums no maksas par reģistrācijas pakalpojumu. Ārlietu ministrija lūdz saglabāt anotācijā norādīto transportlīdzekļu loku, kam tiks piemērots atbrīvojums.
Piedāvātā redakcija
No maksas par pakalpojumu tiek atbrīvoti autobusi, ar kuriem tiek veikti starptautiskie pasažieru regulārie pārvadājumi, diplomātisko un konsulāro pārstāvniecību un to darbinieku transportlīdzekļi, kā arī transportlīdzekļi, kas ir tādas personas īpašumā vai turējumā, kura dodas īstermiņa braucienā, tostarp tranzītā, oficiālo funkciju veikšanai vai tehniskā atbalsta nodrošināšanai Latvijas vai ārvalstu diplomātiskajai vai konsulārajai pārstāvniecībai vai starptautiskai organizācijai.

